​ເຈົ້າໜ້າທີ່​ ສຫລ ຊົມເຊີຍ ການຕໍ່ອາຍຸກົດໝາຍ ກວດກາ ການ​ສືບ​ລັບ​ ຕ່າງປະ​ເທດ
ສະພາ​ສູງ​ໄດ້​ລົງ​ຄະ​ແນນ​ສຽງ​​ ໃນ​ວັນ​ພະຫັດ​ວານ​ນີ້ ດ້ວຍຄະແນນສຽງ 65 ຕໍ່ 34 ​ເພື່ອ​ຕໍ່ອາຍຸໝວດ 702 ຂອງກົດໝາຍ ວ່າ​ດ້ວຍ ການ​ກວດກາຕິດຕາມ ການ​ສືບ​ລັບ​ຕ່າງປະ​ເທດ ຕື່ມ​ອີກ 6 ປີ.
ພວກເຈົ້າໜ້າທີ່ສືບລັບຂອງສະຫະລັດກໍາລັງຊົມເຊີຍສັນລະເສີນບັນດາສະມາຊິກ ລັດຖະສະພາ ຊຶ່ງໃນທີ່ສຸດ ກໍໄດ້ເຮັດໃຫ້ໂຄງການກວດກາຕິດຕາມ ທີ່ມີການຖົກຖຽງ ກັນ ແລະຖືກຕໍາໜິຢ່າງໜັກຈາກພວກສະໜັບສະໜຸນເລື່ອງຄວາມເປັນສ່ວນຕົວທີ່ອ້າງ ເຫດຜົນວ່າ ໂຄງການດັ່ງກ່າວ ບໍ່ໃຫ້ການປົກປ້ອງຕໍ່ສິດທິຂອງພົນລະເມືອງທໍາມະດາ ສະພາສູງໄດ້ລົງຄະແນນສຽງໃນວັນພະຫັດວານນີ້ ດ້ວຍຄະແນນສຽງ 65 ຕໍ່ 34 ເພື່ອ ຕໍ່ອາຍຸໝວດ 702 ຂອງກົດໝາຍວ່າດ້ວຍການກວດກາຕິດຕາມເບິ່ງການສືບລັບຕ່າງ ປະເທດຕື່ມ ອີກເປັນເວລາ 6 ປີ ສ່ວນສະມາຊິກສະພາຕໍ່າໄດ້ລົງຄະແນນສຽງ ເພື່ອຕໍ່ອາຍຸກົດໝາຍດັ່ງກ່າວໃນອາທິດ ແລ້ວນີ້ ຄາດວ່າ ທ່ານປະທານາທິບໍດີດໍໂນລ ທຣໍາ ຈະເຊັນຮັບຮອງເອົານິຕິກໍາດັ່ງກ່າວ ເພື່ອໃຫ້ມັນກາຍເປັນກົດໝາຍໃນວັນສຸກມື້ນີ້ ໝວດ 702 ແມ່ນອະນຸຍາດໃຫ້ອົງການສືບລັບຂອງສະຫະລັດ ດັກຟັງການສື່ສານ ທາງ ອີເລັກໂທຣນິກ ແລະທາງດີຈີຕອລຂອງຕ່າງປະເທດ ຊຶ່ງລວມມີການສື່ສານທີ່ສົ່ງຜ່ານ ບໍລິສັດຕ່າງໆ ເຊັ່ນ Facebook, Google, ແລະ Verizon ເພື່ອເກັບກໍາເອົາຂໍ້ມູນຂອງ ຕ່າງປະເທດທີ່ເປັນເປົ້າໝາຍຂອງການສືບລັບນັ້ນ ພວກເຈົ້າໜ້າທີ່ສືບລັບຂອງສະຫະລັດເວົ້າວ່າ ໂຄງການດັ່ງກ່າວແມ່ນສໍາຄັນຫລາຍ ໂດຍໃຫ້ເຫດຜົນວ່າ ມັນເຮັດໃຫ້ສາຍຂໍ້ມູນທີ່ສໍາຄັນສຸດທີ່ຊ່ວຍໃຫ້ສະຫະລັດຫລີກເວັ້ນ ຈາກການໂຈມຕີກໍ່ການຮ້າຍ ແລະກໍຕາມລ່າ ເພື່ອສັງຫານທ້າວຮາຈີ ອີມຳ (Haji Imam) ທີ່ເປັນຜູ້ບັງຄັບ ບັນຊາການໃຫຍ່ອັນດັບສອງຂອງກຸ່ມລັດອິສລາມນັ້ນ ໄດ້ ໃນເດືອນມີນາ ປີ 2016 ທ່ານ ແດນ ໂຄສທສ໌ ຫົວໜ້າອົງການສືບລັບແຫ່ງຊາດ ເວົ້າຢູ່ໃນຖະແຫລງການສະບັບ ນຶ່ງ ທີ່ນຳເຜີຍແຜ່ອອກພາຍຫລັງມີການລົງຄະແນນສຽງຢູ່ໃນສະພາສູງໃນວັນພະຫັດ ມື້ວານນີ້ວ່າ “ຂ້າພະເຈົ້າຂໍຂອບໃຈຕໍ່ອະດີດເພື່ອນຮ່ວມງານຂອງຂ້າພະເຈົ້າຢູ່ໃນລັດ ຖະສະພາ ທີ່ໄດ້ເຮັດໃຫ້ຄວາມປອດໄພຂອງຄົນອາເມຣິກັນ ແລະພັນທະມິດຂອງພວກ ເຮົາກາຍເປັນບູລິມະສິດອັນສູງ ” ຢູ່ໃນຖະແຫລງການສະບັບນຶ່ງອີກ ທ່ານແຈຟ ແຊັສເຊິນສ໌ (Jeff Sessions) ໄດ້ຍົກ ຍ້ອງໂຄງການນີ້ ໂດຍເວົ້າວ່າ “ການທີ່ໄດ້ອະນຸຍາດໃຫ້ພວກເຮົາສືບຕໍ່ເກັບກໍາເອົາຂໍ້ມູນ ຄວາມລັບຂອງພວກກໍ່ການຮ້າຍຕ່າງປະເທດ ທີ່ຢູ່ໃນຕ່າງປະເທດ ແລະການທັບມ້າງ ແຜນການທີ່ອາດທໍາຮ້າຍຊາວອາເມຣິກັນທີ່ຢູ່ຕ່າງປະເທດ ແລະພາຍໃນປະເທດໄດ້ນັ້ນ ແມ່ນສໍາຄັນຫລາຍ ”